《移居为镏朝佐通守赋》
明代·高逊志

佐郡辞簪绂，移居远市廛。楼高饶爽垲，地癖喜幽便。

芳树层檐合，嘉蔬隙壤连。承颜倾孝敬，视膳沃肥鲜。

制锦声华满，分符惠化传。舆谈誇息驾，醇饮愧张筵。

缱绻情弥厚，殷勤意更专。铨曹行考绩，未许赋归田。

作者简介：名或作巽志。明徐州府萧县人，寓居浙江嘉兴，字士敏。文章典雅。洪武初，征修《元史》，授翰林编修，累迁试吏部侍郎。建文初，任太常少卿，与董伦同主庚辰会试，得士王艮、胡靖等，皆为名臣。燕王朱棣兵入南京，遁迹雁荡山中，病卒。有《啬庵集》。